text: रणबीर के साथ लिव-इन में रह चुकीं कटरीना कैफ़ उनकी नई प्रेमिका आलिया भट्ट की भी अच्छी दोस्त मानी जाती रही हैं. पर सूत्रों की मानें तो इन दिनों रणबीर और आलिया की बढ़ती नज़दीकी की ख़बरें उन्हें परेशान कर रही हैं. वैसे तो कटरीना अपनी ज़िंदगी के उस फ़ेज़ से बाहर निकल चुकी हैं, रणबीर के साथ एक प्रोफ़ेशनल दोस्ताना भी बना चुकी हैं, पर आलिया और रणबीर को एक कपल के तौर पर देखकर ख़ास ख़ुश नहीं हैं. सुनने में आया है कि वे अपने क़रीबी लोगों से कह रही हैं कि जल्द ही रणबीर और आलिया का ब्रेकअप हो जाएगा. ख़बरियों की मानें तो कटरीना कहती हैं कि वे आलिया की जगह रह चुकी हैं. वे रणबीर की रग-रग से वाकिफ़ हैं. वे जानती हैं कि दोनों का ब्रेकअप कैसे होगा. वैसे दीपिका और कटरीना जैसी दो टॉप की अभिनेत्रियों के साथ हुए अपने ब्रेकअप के बाद से रणबीर रिश्तों को लेकर काफ़ी सजग हो गए हैं. वे पुराने अनुभवों से सीख लेते हुए इस रिश्ते को आगे ले जाना चाहते हैं.